
Arvamuse andmine maaüksuste

riigi omandisse jätmiseks

1. Asjaolud  ja  menetluse  käik

Keskkonnaministeeriumi poolt volitatud Maa-ameti esindaja esitas Narva Linnavalitsusele 07.05.2015.a. kirjaga nr 6.2-10/5384-2 taotluse nr 6.2-9/86 jätta riigi omandisse vastavalt lisatud asendiplaanidele (piiriettepanekud) Narva linna haldusterritooriumil asuvad maaüksused.
Maaüksused moodustatakse vastavalt kehtestatud Narva linnavolikogu 17.12.2009.a otsusega nr 192  Mõisa tänava äärse maa-ala detailplaneeringule.
Riigi omandisse taotletakse maaüksused maareformi seaduse §31 lõike1 punkti 8 alusel maareservina.

Vastavalt Maa riigi omandisse jätmise korra punkti 9 alapunktile 2, määras Narva Linnavalitsus taotletavatele maaüksustele 03.06.2015.a korraldustega nr 580-k, 581-k, 582-k aadressid.
Taotletavale maaüksusele ei ole tänase päeva seisuga esitatud õigusvastaselt võõrandatud vara tagastamise või kompenseerimise avaldusi ega ka avaldusi ostueesõigusega erastamiseks või hoonestusõiguse seadmiseks.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1.  Nõustuda järgmiste Narva linnas asuvate maaüksuste riigi omandisse jätmisega:

3.1.1.   Mõisa tn 2d,
 piiriettepanek AT1504270044,  ligikaudne pindala 1433 m2;
3.1.2.   Mõisa tn 2e,
 piiriettepanek AT1504270045,  ligikaudne pindala 2043 m2;
3.1.3.   Mõisa tn 2f,
 piiriettepanek AT1504270047,  ligikaudne pindala 2563 m2.
3.2.  Määrata punktis 3.1 nimetatud maaüksustele sihtotstarbeks vastavalt kehtestatud detailplaneeringule elamumaa (001; E) 75% ja ärimaa (002; Ä) 25%.

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Eduard East

Linnapea

    



                Ants Liimets

                                                                                                   Linnasekretär
